ΓΡΑΠΤΗ ΕΡΩΤΗΣΗ P-1302/01

υποβολή: Christopher Huhne (ELDR) προς την Επιτροπή

(19 Απριλίου 2001)

Θέμα: Επιχορηγήσεις για πρόβατα και μετακινήσεις ζώων

Προτίθεται η Επιτροπή να περιγράψει αναλυτικά τη μέθοδο ελέγχου που χρησιμοποιείται για πληρωμές σύμφωνα με διάφορες μορφές επιδοτήσεων σε εκτροφείς προβάτων στο Ηνωμένο Βασίλειο, και να αναφέρει εάν αυτό το σύστημα διαφέρει ανάλογα με το κράτος μέλος;

Υπάρχει κάποιος λόγος ώστε να θεωρήσουμε ότι αυτό το σύστημα πληρωμών, ή οι έλεγχοί του, οδήγησαν σε μία πρακτική ξενοδοχείων προβάτων, σύμφωνα με την οποία πρόβατα δανείζονται για μία χρονική περίοδο σε ένα συγκεκριμένο αγρόκτημα για να αυξηθεί ο αριθμός τους, και εάν ναι, συνέβαλε αυτό το σύστημα στον αριθμό μετακινήσεων ζώων, και σε ποιο βαθμό;

Συνέβαλε επίσης στην εξάπλωση του αφθώδους πυρετού και εάν ναι, προτίθεται η Επιτροπή να αναστείλει ή να αλλάξει άμεσα το σύστημα ελέγχου;

Απάντηση του κ. Fischler εξ ονόματος της Επιτροπής

(1 Ιουνίου 2001)

Τα καθεστώτα επιδότησης που περιλαμβάνουν απευθείας πληρωμές στους κτηνοτρόφους, όπως προβλέπεται στην περίπτωση της πριμοδότησης για τις προβατίνες, καλύπτονται από το Ενοποιημένο Σύστημα Ελέγχου και Διαχείρισης. Το σύστημα αυτό, που εγκαθιδρύθηκε με τον κανονισμό (ΕΟΚ) αριθ. 3508/92 του Συμβουλίου, της 27ης Νοεμβρίου 1992, για τη θέσπιση ενός ενοποιημένου συστήματος διαχείρισης και ελέγχου ορισμένων κοινοτικών συστημάτων ενισχύσεων(1), ορίζει σαφώς ορισμένες απαιτήσεις ελέγχου, οι οποίες

εφαρμόζονται σε όλα τα κράτη μέλη. Οι αρμόδιες αρχέςποχρεούνται να διενεργούν διοικητικούς ελέγχους στις αιτήσεις παροχής ενισχύσεων, οι οποίοι συμπληρώνονται από επιτόπιους ελέγχους οι οποίοι καλύπτουν δειγματοληπτικά τις γεωργικές εκμεταλλεύσεις. Όσον αφορά τις πριμοδοτήσεις για ζώντα ζώα, τουλάχιστον 10 % των σχετικών αιτήσεων πρέπει ναποβάλλονται σε επιτόπια επιθεώρηση. Αυτή συνίσταται ουσιωδώς στην καταμέτρηση των ζώων για τα οποία ζητήθηκε πριμοδότηση και στην επαλήθευση της επιλεξιμότητας των ζώων για τα οποία ζητείται επιδότηση και των πληροφοριακών στοιχείων που περιέχονται στα βιβλία της εκμετάλλευσης.

Η Επιτροπή διενεργεί τακτικά επισκέψεις ελέγχου στα κράτη μέλη ώστε να εξασφαλίζει ότι οι κανόνες αυτοί εφαρμόζονται σωστά και με ομοιόμορφο τρόπο σε όλη την Κοινότητα.

Υπάρχει πάντοτε ο κίνδυνος καταχρήσεων, κάθε φορά που καταβάλλονται επιδοτήσεις. Αποτελεί ευθύνη των αρχών ελέγχου, στα κράτη μέλη, να διασφαλίζουν ότι δεν σημειώνονται καταχρήσεις του σχετικού συστήματος. Προκειμένου να ελαχιστοποιείται ο κίνδυνος, αποτελεί απαίτηση του συστήματος ελέγχου, οι όποιες προειδοποιήσεις διενέργειας επιτόπιων επιθεωρήσεων να περιορίζονται στο αυστηρώς αναγκαίο, παραδείγματος χάρη προκειμένου οι κτηνοτρόφοι να συγκεντρώνουν τα ζώα τους. Περαιτέρω, οι αρχές ελέγχου μπορούν να επιθεωρούν τις κτηνοτροφικές μονάδες της ίδιας περιοχής ταυτοχρόνως, προκειμένου να προλαμβάνουν το ενδεχόμενο μετακίνησης των ζώων μεταξύ γειτονικών εκμεταλλεύσεων. Το σύστημα ελέγχου προβλέπει επιβολή χρηματικών ποινών σε γεωργοκτηνοτρόφους που ευθύνονται για καταχρήσεις.

Στη συγκεκριμένη περίπτωση του καθεστώτος ενισχύσεων για τα πρόβατα, οι κτηνοτρόφοι είναι επιλέξιμοι να λαμβάνουν την πριμοδότηση για τις προβατίνες,πό τον όρο ότι διατηρούν τον αριθμό των επιλέξιμων ζώων για τα οποία έχουνποβάλει αίτηση χορήγησης της πριμοδότησης, επί διάστημα 100 ημερών. Επιπλέον, ο αριθμός των ζώων για τα οποία μπορεί να ζητηθεί πριμοδότηση περιορίζεται στον αριθμό των ατομικών ποσοστώσεων που διαθέτει κάθε παραγωγός. Μπορεί να συμβεί ένας κτηνοτρόφος να αγοράσει ή ακόμη και να μισθώσει πρόβατα ώστε να φθάσει στον απαιτούμενο αριθμό, αλλά εάν κρατήσει τα ζώα καθόλη τη διάρκεια του διαστήματος διακατοχής τους, θα έχει συμπληρώσει τους όρους για να λάβει την πριμοδότηση.

Στο Ηνωμένο Βασίλειο το διάστημα διακατοχής των ζώων για το 2001 άρχισε από τις 5 Φεβρουαρίου 2001, δύο εβδομάδες πριν την ανίχνευση των κρουσμάτων της ασθένειας αφθώδους πυρετού. Σύμφωνα με τα στοιχεία πουπέβαλαν οι βρετανικές αρχές, ο ιός εισήλθε στο στάδιο του πρωτογενούς κρούσματος της ασθένειας αφθώδους πυρετού, σε μία μονάδα εκτροφής χοίρων της βορειοδυτικής Αγγλίας, πριν από τις 4 Φεβρουαρίου 2001. Συνεπώς, φαίνεται εξαιρετικά απίθανο να συνέβαλε η οποιαδήποτε μετακίνηση προβάτων, πριν τις 5 Φεβρουαρίου 2001, στην εξάπλωση της ασθένειας, λαμβανομένου επίσηςπόψη του γεγονότος ότι ένας χοίρος που μολύνθηκε αρχίζει να μεταδίδει τον ιό τουλάχιστον 2-3 ημέρες μετά τη μόλυνση.

Είναι σημαντικό να μη συγχέονται οι νόμιμες μετακινήσεις προβάτων εκτός των μονάδων εκτροφής με τις καταχρηστικές εμπορικές πρακτικές με σκοπό την αθέμιτη είσπραξη πριμοδότησης για προβατίνες. Η διαχείμαση των προβάτων στα πεδινά (της Σκοτίας) αποτελεί συνήθη πρακτική, καθώς η βόσκηση είναι δεινή στις λοφώδεις περιοχές αυτή την εποχή του έτους. Αποτελεί επίσης νόμιμη πρακτική η συγκέντρωση των προβάτων σε κοπάδια πριν την εξαγωγή τους ή πριν οδηγηθούν στα σφαγεία. Στις περισσότερες περιπτώσεις πρόκειται για πρόβατα τα οποία, έτσι κι αλλιώς, δεν είναι επιλέξιμα για την καταβολή πριμοδότησης προβατίνας.

Οι πολλές μετακινήσεις προβάτων, οι οποίες πραγματοποιούνται στο Ηνωμένο Βασίλειο και την Ιρλανδία ειδικότερα, αποτελεί σημαντικό χαρακτηριστικό του συστήματος εμπορίας σάυτά τα κράτη μέλη. Είναι σαφές ότι έχουν σημειωθεί κρούσματα καταχρήσεων, τα οποία χρειάζεται να διερευνηθούν περαιτέρω από τις αρμόδιες αρχές. Όμως, δενπάρχει λόγος να πιστεύουμε ότι το καθεστώς που ισχύει για τα πρόβατα, ή το σύστημα ελέγχου αυτό καθαυτό, έχουν οδηγήσει σε παράνομες μετακινήσεις ζώων με σκοπό τη δόλια απαίτηση καταβολής πριμοδότησης για την προβατίνα, και ότι με τον τρόπο αυτό βοηθήθηκε η εξάπλωση της ασθένειας. Τις περισσότερες φορές, οι ευρείες μετακινήσεις ζώων που συνέβαλαν στην εξάπλωση της ασθένειας αφθώδους πυρετού εγγράφονταν στο πλαίσιο της συνήθους εμπορικής πρακτικής.

(1) ΕΕ L 355 της 5.12.1992.